Κουραμότσι.
Έχεις ένα λεπτό;
Ναι.
Θα σε ρωτήσω ευθέως.
Πόσο είχατε προχωρήσει την υπόθεση με τον Τάτσου;
Ορίστε;
Ξέρω γι' αυτήν. Για τους απατεώνες γης.
Το άφησα αφού έπαιρνε σύνταξη.
Μα συνέχισε την έρευνα χωρίς την άδειά μου κι ας μην υπήρχε αναφορά για έγκλημα.
Τέλος πάντων.
Δώσε μου την αναφορά σου μέχρι αύριο.
Δεν νομίζω…
ότι ήταν αυτοκτονία.
Ορίστε;
Αποκλείεται
να αυτοκτονούσε ο Τάτσου.
Μα τι λες; Είδες την αναφορά της σήμανσης και το σημείωμά του.
Αυτοκτονία ήταν.
Γνώριζα καιρό για την ασθένειά του.
Τον βασάνιζε.
Καταλαβαίνω πώς νιώθεις, αλλά ο Τάτσου…
Χάρισον Γιαμανάκα.
Μου μίλησε ο Τάτσου.
Ο άρπαγας γης που βρήκαμε,
ο ιδιοκτήτης στο Σιμπάσι, προ εξαμήνου, ο απατεώνας στο Εμπίσου.
Είπε ότι ίσως εμπλεκόταν η ομάδα απατεώνων γης του Χάρισον στους φόνους.
Πριν πεθάνει ο Τάτσου εκείνη τη μέρα,
δεν μπορεί να επικοινώνησε κάπως με τον Χάρισον Γιαμανάκα;
Δηλαδή, μήπως δολοφονήθηκε με το πρόσχημα της αυτοκτονίας
-από τον Χάρισον Γιαμανάκα; -Μη φωνάζεις.
-Αφήστε να ελέγξω τις κλήσεις του Τάτσου. -Όχι.
Γιατί όχι;
Δεν χρειάζεται.
Ωραία, ας ξεκινήσουμε.
Μην ανησυχείς.
Απάντα όπως εξασκηθήκαμε μαζί κι όλα θα πάνε καλά.
Εντάξει.
Μπορείς να βγάλεις το καπέλο;
Φοβερό. Τέλεια.
Πες μας το όνομά σου, σε παρακαλώ.
Είμαι η Νατσούμι Καουάι.
Γεννηθείσα;
Στις 3 Ιουλίου, το έτος σόουα 51.
Το ζώδιό σου;
Η χρονιά του δράκου.
Διεύθυνση;
Ναι…
Είναι η Τακανάουα 5-22-6,
πόλη Μινάτο, Τόκιο.
Τι λες;
Πες μου για τους δικούς σου.
Καλή είναι.
-Μένω μόνη μου. -Ναι.
-Πολύ καλή. -Αδέλφια;
Άρα τακτοποιήθηκε, έτσι;
Ναι.
Πώς λέγεται ο ναός όπου εργάζεσαι;
Κουάν-τζι.
Πώς το γράφεις στα κάντζι;
Με τους χαρακτήρες κάντζι για το "φως" και τη "βουδιστική καλύβα",
με το "ναός" στο τέλος.
ΑΠΑΤΕΩΝΕΣ ΣΤΟ ΤΟΚΙΟ
Οι απατεώνες γης κλέβουν μεγάλα ποσά παριστάνοντας τους ιδιοκτήτες
που θέλουν να πουλήσουν τη γη τους, χρησιμοποιώντας πλαστά έγγραφα.
Μια ομάδα απατεώνων γης αποτελείται από αρχηγό,
διαπραγματευτή, πληροφοριοδότη, νομικό εμπειρογνώμονα, πλαστογράφο,
και συντονιστή ανάθεσης των ρόλων πλαστοπροσωπίας.
Για να καταχραστούν δισ. γιεν
απαιτούνται ακριβείς και προηγμένες εγκληματικές τεχνικές.
Η επαλήθευση ταυτότητας με τη Σεκίγιο θα γίνει σε δέκα μέρες, στις 20 Νοεμβρίου.
ΕΠΕΙΣΟΔΙΟ #05
Στο καφέ του Shirokane Grand Hotel.
Ο Γκότο, εγώ και η πλαστοπρόσωπος θα είμαστε εκεί.
Και ο Αμπίρου;
Θα πούμε ότι η Νατσούμι Καουάι θέλει να βρεθεί με όσο λιγότερους γίνεται.
Θα απαντάει σωστά και στην αληθινή συνάντηση;
Κινδυνεύει η ζωή του γιου της. Θα τα καταφέρει.
Και είναι έξυπνη.
Θεωρώ πως η επαλήθευση ταυτότητας θα πάρει κάνα μισάωρο.
Μετά θα φύγουμε για τον ναό χώρια με ταξί και την Lexus μας,
θα δουν το ακίνητο με το πάρκινγκ, και τέλος, τους πάμε μέσα στον ναό.
Αν τους αφήσουμε να μπουν στον ναό, δεν θα έχουν λόγο να μας αμφισβητούν.
Οι κλειδαριές;
Έστειλα τον Ορότσι για κηπουρό από τον προηγούμενο μήνα.
Θα αλλάξει τις κλειδαριές στην πύλη, την κεντρική αίθουσα και το γραφείο.
Μπράβο, Τακεσίτα. Ικανότατος, όπως πάντα.
Κάνω ό,τι με πληρώνουν να κάνω.
Τι; Κλείσατε αμοιβή;
-Τρία δισ. ήταν; -Ναι.
Το συζητήσαμε σαν κύριοι.
-Αλλά τώρα έχω πιο πολλή δουλειά. -Τι εννοείς;
Θα ξεπλύνει αυτός τα λεφτά αντί για μένα.
Είναι τεράστιο ποσό, οι συνήθεις μέθοδοι ίσως αφήσουν ανεπιθύμητα ίχνη.
Είναι δίκαιο; Εμείς παίρνουμε τα ίδια.
Μας αξίζει επίσης ένα μπόνους.
Σκάστε!
Εσείς κάνετε ό,τι κάνατε πάντα!
Το ξέπλυμα σημαίνει περισσότερες πιθανότητες να σε πιάσουν.
Και; Μετά;
Αφήνουμε την Τανιγκούτσι στον ναό
κι εγώ με τον Γκότο θα πάμε στη Σεκίγιο.
Εκεί θα φέρουμε και τον Αμπίρου
να υπογράψει το συμβόλαιο πώλησης μεταξύ Αμπίρου Συμμετοχών και Σεκίγιο.
Πώς πάει στη Σεκίγιο;
Είναι ακίνητο δέκα δισ. γιεν. Δεν θέλουν χρόνο οι εγκρίσεις;
Τους είπαμε ότι χωρίς την έγκριση της εταιρείας
δεν θα συναντήσουν τη Νατσούμι Καουάι.
ΑΙΘΟΥΣΑ ΣΥΣΚΕΨΕΩΝ ΣΕΚΙΓΙΟ ΧΑΟΥΣ
Σας είπα ότι Μιτσούι, Τοκίγιου, Μόρι, και Σουμιτόμο ξέρουν ήδη για το ακίνητο,
γι' αυτό πρέπει να ολοκληρωθεί σύντομα η διαδικασία έγκρισης.
Η ιδιοκτήτρια επιθυμεί να πουλήσει το συντομότερο,
που σημαίνει ότι μπορεί να πάρει άλλος το ακίνητο, αν δεν δράσουμε άμεσα.
Περίμενε λίγο.
Είναι αδύνατον.
Έγκριση 11,2 δισ. σε 15 μέρες; Και οι εταιρικοί κανονισμοί;
Δεν τελείωσα.
Για συναλλαγές άνω των δέκα δισ. απαιτείται απόφαση του ΔΣ.
Δεν έχουμε χρόνο!
-Αυτή η ατζέντα επείγει. -Τι;
Είχαμε πολλές υποθέσεις στο παρελθόν όπου αποφασίστηκαν επείγουσες ατζέντες
με έγκριση από λίγα κορυφαία μέλη του ΔΣ, σαν τον πρόεδρο, αντί από όλο το ΔΣ.
Οι υποθέσεις αφορούσαν ακίνητα υψηλής αξίας,
οπότε παραμερίσαμε κανονισμούς και αξιολογήσεις
δίνοντας προτεραιότητα στο να πάρουμε τα ακίνητα πριν από τους ανταγωνιστές μας.
Επίσης, έχω ήδη ενημερώσει τον πρόεδρο Αμπεκάουα για το ακίνητο,
και τον ενδιαφέρει πολύ.
Που σημαίνει
ότι δεν είναι μόνο επείγουσα ατζέντα,
αλλά μπορεί να γίνει και ατζέντα του προέδρου.
Το γεγονός ότι ενδιαφέρεται ο ίδιος ο πρόεδρος
σημαίνει ότι αποτελεί ύψιστη προτεραιότητα της εταιρείας.
-Βάζεις τον πρόεδρο μπροστά; -Καμία σχέση.
Το λέω γιατί το ακίνητο αξίζει.
Από τη συνάντηση που είχαμε τις προάλλες,
είμαι βέβαιος ότι η ιδιοκτήτρια θα το δώσει μόλις εγκριθεί.
Αλλά αν διστάσουμε, ίσως πουληθεί σε ανταγωνιστή.
Είσαι σίγουρος;
Με άκουσες πριν.
Δεν είναι ρίσκο να πάρει έγκριση;
Θα γίνεις πιο συγκεκριμένος;
Η Αμπίρου Συμμετοχών δείχνει ύποπτη.
Δεν έχουμε συνεργαστεί ποτέ.
Μπορεί να έχουν τμήμα ακινήτων, αλλά ξεκίνησαν με ιματισμό.
-Είναι αξιόπιστοι; -Ο πιστοληπτικός έλεγχος δεν έδειξε κάτι.
Και η Αμπίρου Συμμετοχών έχει σύμβουλο τη σύζυγο του Ταμπούσε από το κόμμα LDP.
Γνωρίζεις ότι ο βουλευτής Ταμπούσε είναι σύμμαχος των κατασκευαστικών.
Μεσιτική αμοιβή ενός δισ. είναι αδιανόητη.
Ένα δισ. ο μεσάζων, δεν είναι περίεργο;
Αυτό αφορά την ιδιοκτήτρια και την Αμπίρου. Δεν είναι δουλειά μας.
Και η ιδιοκτήτρια;
-Γιατί δεν εμφανίστηκε; -Το λέει στην αναφορά.
Δεν ήρθε λόγω θέματος υγείας.
Έλεγξα το πληρεξούσιο, το διαβατήριο και το δίπλωμα οδήγησης.
Πώς αγοράζεις ακίνητο
χωρίς να ξέρεις τον ιδιοκτήτη, χωρίς επαλήθευση ταυτότητας;
Προγραμματίζουμε συνάντηση.
Δεν έπρεπε να βρεθούμε πριν;
Κι αν το πουλήσει αλλού επειδή καθυστερήσαμε;
Ποιος θα αναλάβει την ευθύνη;
Σίγουρα δεν είναι απάτη;
Τι;
Κι αν αυτό είναι απάτη;
Γιατί δεν βγήκε ποτέ στην αγορά;
Κι αυτά τα έγγραφα… Όλα αυτά!
Αν είναι πλαστογραφημένα;
Αδύνατον.
Το ξέρεις κι εσύ!
Αυξήθηκαν οι περιπτώσεις απάτης γης στο Τόκιο, μετά την Ολυμπιάδα.
Θυμάσαι το ακίνητο Εμπίσου;
Αυτό είναι άλλης κλίμακας.
Είναι τεράστιο ακίνητο. Πάνω από δέκα δισ. γιεν.
Τέτοιοι μπάσταρδοι δεν μπορούν να διαχειριστούν κάτι τέτοιο.
Όπως είπα πριν,
ο Πρόεδρος το θέλει πολύ, μην μπλέκεσαι.
Ανάφερέ το στον πρόεδρο του ΔΣ.
Αλλά ο πρόεδρος της εταιρείας αποφασίζει για ντόπια ακίνητα.
Το ξέρεις, έτσι;
Και μια προειδοποίηση.
Το έργο αστικής ανάπτυξης στο Καζακστάν
του προέδρου του ΔΣ, του οποίου επιδιώκεις την εύνοια,
-είναι πολύ πιο αμφίβολο απ' αυτό. -Τι;
Έχω φίλο στο ρωσικό τμήμα του υπουργείου Εξωτερικών.
Και μου είπε
ότι αναμένεται μεγάλο μπαμ.
Και κάτι ακόμα.
Την ημέρα της επαλήθευσης, θα καταφέρουμε να βγάλουμε την αληθινή Νατσούμι έξω;
Δεν γίνεται να είναι εκεί.
Δεν θα υπάρξει πρόβλημα.
Θα τη στείλουμε εκδρομή εκείνο το πρωί.
Εκδρομή; Πού;
Στην Οκινάουα;
Ναι. Τι λες;
Γιατί έτσι ξαφνικά;
Ξέρεις, συνειδητοποίησα κάτι.
Τι πράγμα;
Πόσο σημαντική είσαι για μένα.
Συγγνώμη που σ' έκανα να περιμένεις τόσο.
Θέλω να σου κάνω έρωτα όπως σου αξίζει.
Κάπου όπου θα είμαστε μόνοι.
Μα…
Δεν με εμπιστεύεσαι;
Όχι, δεν εννοούσα αυτό.
Απλώς ήταν ξαφνικό.
Βασικά, σκέφτομαι να παραιτηθώ από δω.
Αλήθεια;
Ναι.
Έχω ήδη ένα κομπόδεμα.
Κι έλεγα να κάνω κάτι δικό μου που πάντα ήθελα.
Ναι; Δηλαδή;
Δεν θα γελάσεις;
Εντάξει.
Χαμπουργκεράδικο.
Χάμπουργκερ;
Ναι, έχει πολλά στο Τόκιο τώρα, έτσι;
Αλλά θέλω να κάνω κάτι τύπου φαστ φουντ στην Οκινάουα και…
Δεν θα το ξέρεις.
Τα φαστ φουντ και τα χάμπουργκερ θυμίζουν αμερικάνικα φαγάδικα.
Τα έτρωγα συχνά στην πόλη μου
και ήταν πολύ ωραία.
Είσαι από την Οκινάουα;
Δεν σου το έχω πει;
Όχι, δεν το είπες.
Βασικά, πάντα ήθελα να κάνω ένα τέτοιο ρεστοράν στο Τόκιο.
Αλλά μόνο με μια τέτοια δουλειά μπορεί κάποιος σαν εμένα να βγάλει λεφτά.
Σκέφτηκα να μαζέψω πρώτα 100 εκατ. γιεν και μετά να το δοκιμάσω.
Είναι το όνειρό σου.
Ακριβώς. Είναι το όνειρό μου.
Γι' αυτό, όταν πάω τώρα στην Οκινάουα
θα είναι το πρώτο βήμα προς το όνειρό μου.
Σωστά.
Γι' αυτό θέλω να έρθεις μαζί μου.
Για περίμενε. Έχει να κάνει με λεφτά όλο αυτό;
Έλα τώρα. Καμία σχέση.
Μη γίνεσαι χαζή.
Με στήριζες πάντα περισσότερο απ' όλους στο να πετύχω τα όνειρά μου.
Κατάλαβα.
Και θέλω να σ' ευχαριστήσω γι' αυτό.
Και όπως είπα…
θέλω να σου κάνω έρωτα όπως σου αξίζει.
-Καλησπέρα, Καέντε. -Καλησπέρα.
Κανονίστηκαν όλα. Εντάξει.
Ωραία. Πάρε.
Πετάτε νωρίς, μη χάσετε την πτήση.
Και τι να κάνω όταν φτάσουμε;
Σας κλείσαμε αμάξι και ξενοδοχείο. Τα υπόλοιπα είναι στο χέρι σου.
Μα δεν την ξέρω την Οκινάουα. Δεν θα φανεί ύποπτο;
Από πού είσαι;
Από Κουμαγκάγια, στη Σαϊτάμα.
-Δίπλα είναι! -Συγγνώμη.
Πηγαίνετε σε κανένα χαμπουργκεράδικο, και μετά χαλαρά στο ξενοδοχείο.
Λογικά θα το προτιμάει η κα Καουάι.
Γάμησέ την σαν να μην υπάρχει αύριο.
Κατάλαβα.
Ούτε να διανοηθείς να το σκάσεις.
Έχουμε προσλάβει άτομα εκεί να σας παρακολουθούν.
Εντάξει.
Καέντε, σε εμπιστεύομαι.
Φρόντισε να μην αφήσεις λεπτό μόνη της την κα Καουάι.
Εντάξει.
Μου είπαν ότι θα πάρει καιρό να επιστρέψουν τα πράγματα της δουλειάς.
Έτσι, μόνο αυτά έχω.
Μάλιστα.
Και,
μπορώ να σας κάνω μια ευαίσθητη ερώτηση;
Τι πιστεύετε εσείς, ειλικρινά;
Για τον Τάτσου.
Τι;
Πιστεύετε αλήθεια ότι ήταν αυτοκτονία;
Δεν ξέρω.
Γιατί δεν ξέρετε;
Είναι αλήθεια ότι… ο τρόπος που πέθανε μόνο αυτοκτονία μπορεί να θεωρηθεί.
Άφησε και σημείωμα.
Και η κόρη μας το πιστεύει.
Αλλά για μένα,
υπάρχει κάτι που δεν με πείθει.
Πείτε μου.
Το σημείωμά του.
Το διάβασες;
Ναι.
Όταν μου το έδειξαν στην αρχή
ήμουν πολύ πανικοβλημένη για να το δω όπως τώρα.
Δεν μπορώ να το εξηγήσω, αλλά δεν μοιάζει να το έγραψε εκείνος.
Είναι σίγουρα ο γραφικός του χαρακτήρας.
Αλλά κάτι είναι διαφορετικό.
Πώς, δηλαδή;
Το νιώθω λάθος.
Συγγνώμη, δεν μπορώ να το εξηγήσω.
Δεν πειράζει.
Θα σου φέρω ζεστό τσάι.
Ευχαριστώ.
Ο άντρας μου ποτέ δεν μιλούσε για τη δουλειά του.
Αλλά μου είπε ένα πράγμα.
Ότι σε περίπτωση που πεθάνει ύποπτα στη διάρκεια της έρευνας,
να επικοινωνήσω με κάποιον.
ΜΑΣΑΣΙ ΚΟΥΜΠΟΤΑ
Μα αυτό είναι…
Σίγουρα θέλετε να το πάρω;
Μήπως ο επιθεωρητής Χάμπα ή…
Ο άντρας μου δεν συμπαθούσε τον Χάμπα.
Τι;
Δεν τον συμπαθούσε;
-Ούτε εγώ ιδιαίτερα. -Τι;
Πριν τον γάμο, εργαζόμουν κι εγώ στο Δεύτερο Τμήμα.
-Αλήθεια; -Ναι.
Ήμουν διοικητικό προσωπικό, όχι αξιωματικός.
Θα μπορούσα να πω τώρα
ότι με παρενόχλησε σεξουαλικά… ο Χάμπα.
Γι' αυτό το εμπιστεύομαι σ' εσένα αυτό.
Και κάτι ακόμα.
Λίγες μέρες πριν πεθάνει, έψαχνε αυτό αργά τη νύχτα.
Υποθέτω πως τότε έγραψε το σημείωμα.
ΑΜΠΙΡΟΥ ΣΥΜΜΕΤΟΧΩΝ
Με απλά λόγια, πουλάω πληροφορίες.
Μάλιστα.
Ήμουν ανεξάρτητος δημοσιογράφος διαφόρων φυλλάδων.
Αλλά ερευνώντας ένα οικονομικό έγκλημα, βρέθηκα στο στόμα του λύκου.
Με απήγαγαν, και η γιακούζα θα με σκότωνε, αλλά με έσωσε ο Τάτσου.
Από τότε, πάντα με πρόσεχε
κι εγώ του έδινα πληροφορίες από τον υπόκοσμο.
Έτσι ήμασταν.
Μάλιστα.
Ώστε πέθανε;
Όπως υποπτεύεσαι εσύ και η γυναίκα του,
ο Τάτσου ποτέ δεν θα αυτοκτονούσε.
Σίγουρα τον απείλησαν για να πηδήξει.
Τι εννοείτε;
Ακούς στα ΜΜΕ για αυτές τις μυστηριώδεις αυτοκτονίες.
Κάτι πρόσφατο, ας πούμε.
Θυμάσαι το πρώην στέλεχος της Livedoor
που βρέθηκε νεκρός σε ξενοδοχείο με την κοιλιά ανοιγμένη;
Ναι.
Θεωρήθηκε αυτοκτονία τελικά, αλλά ο τύπος δολοφονήθηκε.
Στον υπόκοσμο, υπάρχουν πολλοί που τα κάνουν στην ψύχρα κάτι τέτοια.
Στριμώχνουν κόσμο και τους λένε να σκοτωθούν.
Λένε "Αν δεν το κάνεις, θα σκοτώσουμε τους δικούς σου. Διάλεξε".
Είναι η υπέρτατη επιλογή.
Σίγουρα έτσι σκοτώθηκε ο Τάτσου.
Λοιπόν;
Τι να κάνω; Θα κάνω τα πάντα.
Στο εξής, εσύ κι εγώ θα είμαστε…
Βασικά, μόνο να σου βρίσκω πληροφορίες μπορώ.
Μα όχι σαν δουλειά.
Για την ψυχή του Τάτσου.
Θα είναι το δώρο μου. Θα το κάνω τσάμπα.
Πες μου τα πάντα για την τελευταία του υπόθεση.
Ο Τάτσου ερευνούσε έναν τύπο ονόματι Χάρισον Γιαμανάκα.
Τον Χάρισον; Είναι πολύ γνωστός.
Για πες;
Υπάρχουν ανησυχίες όσον αφορά τη διαδικασία έγκρισης της Σεκίγιο,
αλλά είμαστε έτοιμοι.
Δεν εννοούσα αυτό.
Είναι η πρώτη κυκλοφορία του Port Ellen του 1979.
Η απόσταξη έγινε τη χρονιά γέννησής σου, στη νήσο Άιλα στη Σκωτία.
Είναι τόσο σπάνιο, που οι λάτρεις του ουίσκι θα πέθαιναν για μια σταγόνα.
Κατάλαβα. Συγγνώμη.
Έχει πολύ ωραία γεύση.
Αλλά δεν καταλαβαίνω αν αξίζει τόση προσοχή.
Δεν πειράζει καθόλου.
Η αξία των πραγμάτων μεταβάλλεται με τον χρόνο.
Το αποστακτήριο του Port Ellen έκλεισε το 1983.
Πουλιόταν το πολύ 4.000 γιεν το μπουκάλι, τότε στη Σκωτία.
Ωστόσο,
η πρόσφατη άνοδος στα ουίσκι το έκανε πολύτιμο και περιζήτητο.
Τώρα, οι λάτρεις του ουίσκι παγκοσμίως
ανταγωνίζονται ποιος θα δώσει τα πιο πολλά μια και δεν παράγεται πλέον.
Όμως,
υποθέτω πως οι περισσότεροι
δεν ξέρουν την αληθινή του γεύση.
Οπότε,
τι ακριβώς αγοράζουν;
Την αξία σπανιότητας;
Φυσικά, πληρώνουν και γι' αυτό.
Αλλά ας υποθέσουμε πως αυτό το Port Ellen έχει αισθήματα.
Αυτό το μπουκάλι γνωρίζει την αξία σπανιότητάς του;
Το ίδιο και με τη γη.
Όλα τα εδάφη υπάρχουν από την απαρχή του χρόνου.
Τα άγρια ζώα έχουν αίσθηση της περιοχής τους
μα καμία επιθυμία κατοχής της.
Λένε πως οι άνθρωποι είναι τα ζώα με τα κατεστραμμένα ένστικτα
και την αναπτυγμένη ευφυΐα.
Αυτή δημιούργησε τον πολιτισμό.
Αυτή μας έβαλε στην κορυφή του κόσμου.
Και μετά,
δημιούργησε έναν τόσο φρικτό κόσμο.
Το πιο ανόητο πράγμα είναι η εμμονή μας να κατέχουμε γη.
Εκ φύσης, η γη δεν ανήκει σε κανέναν.
Αλλά αυτή η έννοια της ιδιοκτησίας γης εφευρέθηκε στον ανθρώπινο νου,
και μας οδήγησε σε ατελείωτους πολέμους και σκοτωμούς.
Πολύ απλά, η ανθρώπινη ιστορία είναι η ιστορία ανθρώπων που τσακώνονται για γη.
Η γη τρελαίνει τους ανθρώπους.
Κι αφού είναι έτσι,
η ίδια η γη
ίσως έχει το ένστικτο να αφανίσει τους ανθρώπους.
Μπορεί να έχεις δίκιο.
Συγγνώμη που σε κουράζω με ασυναρτησίες.
Καθόλου.
Ίσως μιλάει το Port Ellen.
Μια μέρα
ελπίζω να μοιραστείς μαζί μου
τον πραγματικό λόγο που δέχτηκες να γίνεις απατεώνας γης.
Μια μέρα.
Σύντομα, ελπίζω.
19 ΝΟΕΜΒΡΙΟΥ ΕΠΕΤΕΙΟΣ ΘΑΝΑΤΟΥ
Τι; Τι εννοείς;
Τα τέσσερα κορυφαία μέλη του ΔΣ δεν εγκρίνουν την αίτηση αγοράς.
Πώς θα πάρουμε την έγκριση του προέδρου χωρίς τη δική τους;
-Ο Σουνάγκα φταίει. -Τι;
Φαίνεται πως κυκλοφορεί
και λέει στα μέλη ότι το ακίνητο είναι ύποπτο.
Αφεντικό.
Ειλικρινά, κι εμένα κάτι δεν μ' αρέσει.
Τι, δηλαδή;
Το να πάρουμε έγκριση πριν την ταυτοποίηση της ιδιοκτήτριας
είναι μεγάλο ρίσκο τελικά.
Τι να κάνω; Αφού δεν εμφανίστηκε.
Είπαν ότι θα τη φέρουν την άλλη φορά. Θα κάνουμε επαλήθευση τότε.
Ωραία. Τότε, πριν τη δούμε,
ας πάρουμε τα αντίγραφα ταυτοποίησης που λάβαμε, να τα δείξουμε στους γείτονες,
και να βεβαιωθούμε ότι οι φωτογραφίες είναι όντως της Νατσούμι Καουάι;
Δεν είναι κακό να το δούμε.
Το αναλαμβάνουμε.
Όχι, περίμενε.
Κι αν το μάθει και προσβληθεί;
Ναι, είναι πιθανόν…
Με συγχωρείτε ένα λεπτό.
Κο ΤΑΚΑΣΙ ΑΓΙΟΑΓΚΙ ΣΥΣΤΗΜΕΝΟ
Ναι;
ΟΜΙΛΟΣ ΣΕΚΙΓΙΟ ΧΑΟΥΣ
-Μπες μέσα. -Μάλιστα.
Έχεις τίποτα ν' αναφέρεις;
Βεβαίως.
Σχετικά με την εναλλακτική γη,
συμφωνήσαμε να υπογράψουμε σε δύο βδομάδες.
Όμως, χρειαζόμαστε την έγκριση του ΔΣ πριν από τη δική σας…
Δεν είναι επείγον;
Ποιο είναι το πρόβλημα;
Τέλειο κομμάτι. Κανένα θέμα με την τοποθεσία ή τις συνθήκες.
Είναι και η ευκαιρία μας να μπούμε
στην ανάπλαση της περιοχής, όπου κυριαρχούν Τοκίγιου και JR.
Ακριβώς.
-Αν και το θέμα είναι… -Η επαλήθευση ταυτότητας;
Τι; Ναι.
Έχουμε κανονίσει να τη γνωρίσουμε από κοντά κάποια στιγμή σύντομα, αλλά…
Χρειάζεσαι έγκριση.
Ναι.
Είναι κάτι σαν ανταλλαγή.
Η ιδιοκτήτρια θα μας δει μόνο μετά την έγκριση.
Κύριε.
Δεν είναι η ενδεδειγμένη οδός,
αλλά μπορείτε να δώσετε πρώτος την έγκριση;
Αποκλείεται.
Αντίκειται στους κανόνες της εταιρείας να εγκρίνω πρώτος.
Ξέρεις ότι δύο από αυτά τα τέσσερα μέλη του ΔΣ είναι στην κλίκα;
Ναι.
Ωστόσο,
είναι μια επιλογή η αλλαγή της σειράς.
Ορίστε;
-Πήγαινέ μας στην Τακανάουα. -Μάλιστα.
Θέλω να δω κι εγώ το οικόπεδο.
Πω πω, τεράστιο είναι.
Το πάρκινγκ μαζί με το οικόπεδο με το κτίριο
είναι 3.200 τ.μ.
Ναι, φαίνεται αρκετά μεγάλο για να χτιστεί κάτι τέτοιο.
Αυτό σημαίνει ότι επισκέφτηκα και επιθεώρησα το ακίνητο.
Σημείωσέ το στην αίτηση για έγκριση.
Εντάξει.
Να αναφέρεις ότι με πήγες στο σημείο κι έχω ήδη δει το ακίνητο.
Κατάλαβα.
Αν τα μέλη δουν ότι έχετε ήδη δει το ακίνητο,
δεν μπορούν παρά να το εγκρίνουν.
Ναι.
Και μετά θα δώσω την έγκρισή μου κι εγώ και θα καταστρέψω το σημείωμα.
Έτσι, ακολουθούμε την ενδεδειγμένη διαδικασία.
Ευχαριστώ πολύ.
Ναι.
Είναι όντως υπέροχο ακίνητο.
Σχεδόν το έχω ερωτευτεί.
Μου μυρίζει πολύ χρήμα.
ΑΙΤΗΣΗ ΕΓΚΡΙΣΗΣ
Ο ΠΡΟΕΔΡΟΣ ΑΜΠΕΚΑΟΥΑ ΕΠΙΣΚΕΦΘΗΚΕ ΤΟ ΑΚΙΝΗΤΟ ΜΕ ΤΟΝ ΑΟΓΙΑΓΚΙ.
ΕΓΚΡΙΝΕΤΑΙ
Αφεντικό!
Αφεντικό! Η έγκριση!
Εγκρίθηκε! Και από τον πρόεδρο!
Τέλεια!
Τα καταφέραμε. Αντιστρέψαμε τους όρους τελευταία στιγμή.
Οι τύποι στο Νομικό γκρίνιαζαν ακόμα.
Αγνόησέ τους.
Επικοινώνησε αμέσως με την Αμπίρου.
Ναι, μεθαύριο. Στις 20 Νοεμβρίου όπως κανονίσαμε.
Επαληθεύουμε την ταυτότητά της, ελέγχουμε μαζί της το ακίνητο,
-κι επιστρέφουμε για τις υπογραφές. -Θα γίνει!
Μάλιστα!
Οπότε, τι κάνουμε;
Να δείξουμε στους γείτονες τις φωτογραφίες, όπως συζητήσαμε;
Τι; Ξέχνα τα αυτά.
-Θα έχουμε πολλή δουλειά. -Μάλιστα!
Παιδιά, ακούστε! Πήραμε την έγκριση της εταιρείας!
-Αλήθεια; -Την πήραμε!
Ναι!
Τα καταφέραμε.
Ναι, είναι τέλειο.
-Συγχαρητήρια. -Μπράβο.
Μπράβο στην Ανάπτυξη και Σχεδιασμό! Τα καταφέραμε!
Μπράβο μας.
Πολύ καλά.
Αυτό είναι υπέροχο.
Ναι, θα τα πούμε μεθαύριο. Ναι.
Ναι. Να περιμένετε στα γραφεία της Σεκίγιο, κε Αμπίρου.
Θα δούμε. Γύρω στις δύο θα έρθουμε κι εμείς, λογικά.
Φυσικά. Εντάξει, γεια σας.
Ναι!
Ένα μεγάλο θήραμα έπεσε στην παγίδα.
Τώρα δεν μας γλιτώνουν.
Τι κάνεις; Με φρικάρεις.
Τότε, πάω για την τυχερή τελετή μου.
Πού πας;
Να φρεσκάρω μυαλό και σώμα πριν κλείσω μια τεράστια δουλειά.
Ώρα για τρίο στην Γιοσιουάρα.
Με αηδιάζεις.
Τα λέμε.
Πάω να παίξω κι εγώ με κανέναν άντρα.
Έτοιμη η Τανιγκούτσι;
Θα τη βρω στον σταθμό Σιναγκάουα αύριο, και θα μείνουμε σε ξενοδοχείο.
Το έκλεισες;
Φυσικά. Σουίτα.
Σ' ευχαριστώ πολύ. Λοιπόν, τα λέμε, παιδιά.
Τα λέμε, Ρέικο.
-Το δικό σου κομμάτι; -Σχεδόν τελείωσα.
"Σχεδόν";
Ανησυχώ λίγο για την ποιότητα του διαβατηρίου.
Θα πω στον Ναγκάι να το τελειοποιήσει αύριο.
Θα γυρίσω το βράδυ. Τσέκαρέ το, παρακαλώ.
ΑΜΠΙΡΟΥ ΣΥΜΜΕΤΟΧΩΝ
Όχι νερό. Μια κόκα.
Βεβαίως.
Έμαθες τίποτα για την… Πώς τη λένε; Την Αμπίρου;
Αμπίρου Συμμετοχών.
Ναι, σωστά.
Εμφανίστηκαν τα καθάρματα οι απατεώνες;
Όχι.
Ποιο ακίνητο να έχουν βάλει στο μάτι;
Εσείς, κε Κουμπότα;
-Βρήκα κάτι. -Τι;
Είπα να τους ερευνήσω λίγο,
και ξεκίνησα με τον Τακούμι Τσουζιμότο, μια και ξέρουμε ποιος είναι.
Βρήκα τον απατεώνα που εξαπάτησε αυτόν και τον πατέρα του.
Γρήγορος είστε.
Έχω ειδικότητα στην περιοχή Γιοκοχάμα.
Το πλαστό του όνομα ήταν Νισιτάνι, το αληθινό του είναι Καζούμα Σαέκι.
Αφού δεν έχει συλληφθεί, θεώρησα ότι το έσκασε από τη χώρα.
Μίλησα με τον μεσίτη της επιχείρησης
και, πίστεψέ με, τον χρυσοπλήρωσα.
Μετά από τον Τσουζιμότο,
έμπλεξε κάπου και κατέφυγε στη Μανίλα με αυτό το πλαστό διαβατήριο.
Στη Μανίλα;
Είναι διαχρονικό κλισέ να καταφεύγουν οι εγκληματίες στη ΝΑ Ασία.
Πού ακριβώς είχε μπλέξει;
Δεν βρήκα λεπτομέρειες,
μα το έσκασε, όταν πήγαν να τον σκοτώσουν.
Ξέρω κάποιον χωμένο σε συμμορία στη Μανίλα. Θα του πω να το ψάξει.
Επίσης κρύβεται επειδή έκανε φόνο.
Όπα, αυτό μην το πεις πουθενά.
Αλλά αυτός ο Σαέκι μάλλον δεν έχει καμία σχέση με τον Τάτσου.
Όταν ερευνάς τέτοια πράγματα, δουλεύεις με ό,τι έχεις στα χέρια σου.
Φαινομενικά άσχετα πράγματα μπορεί να σε οδηγήσουν κάπου.
Εσύ τι σχέδιο έχεις, δις Κουραμότσι;
Θα παρακολουθείς την εταιρεία;
Όχι.
Θα κάνω κίνηση αύριο.
ΣΙΟΡΙ, ΤΟΣΙΜΙ
Ο κος Τακούμι Τσουζιμότο, σωστά;
Όπως το περίμενα,
ήρθατε στην επέτειο θανάτου των δικών σας.
Συγγνώμη, ποια είστε;
Αστυνομία.
Και τι θέλετε από μένα;
Πριν από έξι μήνες
έγινε μια απάτη σε ακίνητο στο Εμπίσου, με λεία ένα δισεκατομμύριο γιεν.
Ξέρετε κάτι γι' αυτό;
Καθόλου.
Λέτε ψέματα.
Σ' εκείνη την απάτη παριστάνατε έναν σύμβουλο ονόματι Ιντέο Ινόουε,
και με ψεύτικο ιδιοκτήτη καταχραστήκατε λεφτά από εταιρεία.
Είστε απατεώνας γης.
Υποτιτλισμός: Πέγκυ Μπαρούνη